open-index/open-wikipedia-markdown huggingface dataset:
Αγία Τριάδα Ρεθύμνης

Η **Αγία Τριάδα** (επίσημο: **Αγία Τριάς**) είναι οικισμός της Κοινότητας Μέσης του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 62 κατοίκους. Βρίσκεται 11 χλμ. ανατολικά από το Ρέθυμνο, σε υψόμετρο 200 μέτρα.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *S(an)ta Trinità*. Στην ενετική απογραφή του 1583 από τον Καστροφύλακα αναφέρεται ως *S. Trinita* με 145 κατοίκους και ο Φραντσέσκο Μπαζιλικάτα το 1630 ως *S. Trinita*. Δεν αναφέρεται στην απογραφή του 1881. Στην απογραφή του 1900 υπαγόταν στον δήμο Πηγής και είχε 24 κατοίκους. Το 1925, η Αγία Τριάδα υπάχθηκε στην κοινότητα Μέσης, στην Επαρχία Ρεθύμνης, και με την Καποδιστριακή διοικητική διαίρεση υπαγόταν στο δημοτικό διαμέρισμα Μέσης του Δήμου Αρκαδίου.

### Δημογραφία
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
Στην κεντρική πλατεία του οικισμού βρίσκεται ο αναγεννησιακός δίκλιτος ναός της Αγίας Τριάδας και του Αγίου Νικολάου. Από αυτήν την εκκλησία πήρε το όνομά του το χωριό. Εκκλησιαστικά εξυπηρετείται από την ενορία της Μέσης που υπάγεται στην Γ΄ Αρχιερατική περιφέρεια της Ιεράς Μητροπόλεως Ρεθύμνης και Αυλοποτάμου. Το χωριό περιβάλλεται από ελαιόδεντρα και σώζονται πολυάριθμοι ελαιόμυλοι. Ανάμεσα στα κτίρια του χωριού που σώζονται βρίσκεται και η οικία του μεγαλογαιοκτήμονα Αγά Αλμπάνη.

## Παραπομπές


Αγια Τριάδα
Κατηγορία:Δήμος Ρεθύμνης
Βίλα Μποργκέζε

Η **Βίλα Μποργκέζε** (ιταλικά: *Villa Borghese*) είναι πάρκο και Μουσείο Τέχνης στην Ρώμη.

## Ιστορική αναδρομή
Τεσσερεις πύλες οδηγούν στην έπαυλη, επιφάνειας πέντε τετραγωνικών χιλιομέτρων. Ήταν η θερινή έπαυλη του Οίκου των Μποργκέζε. Η έκταση αγοράστηκε το 1605 από τον Καρδινάλιο Σιπιόνε Καφφαρέλλι-Μποργκέζε, ανεψιό του Πάπα Παύλου Ε΄. Παλιά είχε αμπελώνες, κήπους, στάβλους και αποθήκες εργαλείων, ζωολογικό κήπο με εξωτικά ζώα και φυτά, κλουβιά πουλιών και συντριβάνια. Τον 17ο αιώνα είχε και πλούσια συλλογή αρχαίων έργων τέχνης, πολύ φημισμένη. Το 1613 με 1616 κτίστηκε αναψυκτήριο από τους αρχιτέκτονες Τζιοβάννι Βασάντζιο και Φλαμίνιο Πόντζιο. Το 1898-99 στέγασε την θεολογική σχολή των Πορτογάλων. Κρατικοποιήθηκε το 1901.

## Δείτε επίσης
* Ανάκτορο των Μποργκέζε

## Πηγές
* Heinz-Joachim Fischer, *Rom. Zweieinhalb Jahrtausende Geschichte, Kunst und Kultur der Ewigen Stadt*, DuMont Buchverlag, Köln 2001, ISBN 3-7701-5607-2, S. 267-270
* Anton Henze, *"Kunstführer Rom"*, Philipp Reclam GmbH, Stuttgart 1994, ISBN 3-15-010402-5, S. 308-309
* Montelatici, Domenico: *Villa Borghese Fvori Di Porta Pinciana : Con l'ornamenti, che si osseruano nel di lei Palazzo, E con le figure delle Statue più singolari*. - Roma : Buagni, 1700. Digitalisierte Ausgabe der Universitäts- und Landesbibliothek Düsseldorf

## Εξωτερικοί σύνδεσμοι

*  

Κατηγορία:Κτίρια και κατασκευές στη Ρώμη
Κατηγορία:Αθλητικές εγκαταστάσεις Θερινών Ολυμπιακών Αγώνων 1960
Κατηγορία:Μουσεία τέχνης στην Ιταλία
Κατηγορία:Οίκος των Μποργκέζε
Άγιος Ανδρέας Ρεθύμνης

Ο **Άγιος Ανδρέας** Ρεθύμνης είναι οικισμός της Κοινότητας Γωνιάς του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με τα στοιχεία της απογραφής του 2011 ο πληθυσμός του ανέρχεται στους 203 μόνιμους κατοίκους.

## Γενικά και ιστορικά στοιχεία
Ο Άγιος Ανδρέας είναι κτισμένος σε υψόμετρο 215 μέτρων και βρίσκεται 11 χιλιόμετρα νοτιοδυτικά από την πόλη του Ρεθύμνου. To 1881, σύμφωνα με την οθωμανική απογραφή εκείνου του έτους, είχε πληθυσμό 275 κατοίκων που στην πλειοψηφία του ήταν μουσουλμανικός (συγκεκριμένα στο χωριό ζούσαν 250 Τουρκοκρητικοί έναντι 25 Ελλήνων).

Το 1894, σύμφωνα με εκτίμηση του αξιωματικού του ελληνικού στρατού, Νικόστρατου Καλομενόπουλου, στον Άγιο Ανδρέα ζούσαν εξήντα τουρκικές οικογένειες και έξι ελληνικές. Μερικά χρόνια αργότερα, η απογραφή του 1900 που διενεργήθηκε από την Κρητική Πολιτεία βρήκε στον Άγιο Ανδρέα μόλις 19 κατοίκους (17 μουσουλμάνους και 2 χριστιανούς).

Διοικητικά, με τη δημιουργία των οθωμανικών δήμων κατά το 1879, υπήχθη στον δήμο Ατσιπόπουλου της επαρχίας Ρεθύμνης. Μετά την ενσωμάτωση της Κρήτης στο ελληνικό κράτος παρέμεινε στην επαρχία Ρεθύμνης ως οικισμός της κοινότητας Γωνιάς, ενώ σύμφωνα με την καποδιστριακή διοικητική διαίρεση υπαγόταν από το 1997 μέχρι το 2010 στο δημοτικό διαμέρισμα Γωνιάς του δήμου Νικηφόρου Φωκά. Από το 2011 υπάγεται στον καλλικρατικό δήμο Ρεθύμνης.

Εκκλησιαστικά υπάγεται στην ενορία Γωνιάς της Β΄ αρχιερατικής περιφέρειας της Ιεράς Μητροπόλεως Ρεθύμνης και Αυλοποτάμου και διαθέτει δύο ναούς, οι οποίοι είναι αφιερωμένοι στον Άγιο Ανδρέα και το Άγιο Πνεύμα, όπου υπάρχει εντοιχισμένη πλάκα για τους σφαγιαθέντες κατοίκους του χωριού Πλάκα που υπήρχε στο σημείο αυτό, από τους Τούρκους το 1770.

## Συγκοινωνία
Υπάρχει σύνδεση του ΚΤΕΛ Ρεθύμνης από Κυριάννα ως Βαλσαμόνερο με ενδιάμεσες στάσεις σε Άγιο Ανδρέα και Αθάνατο.

## Αγιαντρεδιανοί επιφανείς
* Koυριδάκης Γιώργος: στρατηγός και δημοτικός σύμβουλος Νικηφόρου Φωκά
* Ριτζάκης Ανδρέας: Ανθυπασπιστής Χωροφυλακής, συμπλακείς μετά των ληστών Γιαγιάδων εν Σάμω εφονεύθη την 5η Ιανουαρίου 1917.

## Απογραφές πληθυσμού

## Παραπομπές


## Πηγές
* «Εγκυκλοπαίδεια Πάπυρος Larousse Britannica», τόμος 1ος, σελ. 449.

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Ανάκτορο των Μποργκέζε

thumb|right|250px|Το ανάκτορο των Μποργκέζε στην Πλατεία Μποργκέζε
Το **ανάκτορο των Μποργκέζε** (ιταλ.:*Palazzo Borghese*) υπήρξε η αστική κατοικία της οικογένειας των Μποργκέζε. Συγκαταλέγεται στα πιο αρχοντικά κτίρια της Ρώμης.

## Ιστορική αναδρομή
Το αγόρασε ο Καρδινάλιος Καμίλλο Μποργκέζε το 1560. Ήταν μικρό παλατάκι. Αφού εκλέχτηκε Πάπας το 1605 το παραχώρησε στου αδελφούς του Φρανσέσκο και Τζιοβάνι Μπαττίστα. Οι νέοι ιδιοκτήτες το ανέθεσαν την επέκτασή του στον Φλαμίνιο Πόντσιο, ο οποίος μέχρι το 1613 έκτισε μια πτέρυγα και τρεις διώροφες στοές με μια εσωτερική αυλή. Μια άλλη πτέρυγα ακολούθησε την ίδια εποχή. Μετά τον θάνατο του Πόντσιο ανέλαβε ο Κάρλο Μαντέρνο την επιπλέον επέκταση του ανακτόρου μέχρι την αποπεράτωσή του το 1614. Εργασίες εκτελέστηκαν και στο δεύτερο ήμισυ του 17ου αιώνα από τον Κάρλο Ραϊνάλντι.

## Πηγές
* Heinz-Joachim Fischer, *Rom. Zweieinhalb Jahrtausende Geschichte, Kunst und Kultur der Ewigen Stadt*, DuMont Buchverlag, Köln 2001, ISBN 3-7701-5607-2, S. 237-238
* Anton Henze, *„Kunstführer Rom“*, Philipp Reclam GmbH, Stuttgart 1994, ISBN 3-15-010402-5, S. 286
* *Rom*, vis–à–vis Reiseführer. Dorling Kindersley Verlag GmbH, München 2008/2009, S. 112, ISBN 978-3-928044-41-7.
*Christoph Höcker: *Reclams Städteführer - Rom*. Philipp Reclam jun. GmbH & Co., Köln 2008, S. 121, ISBN 978-3-15-018512-4.

## Εξωτερικοί σύνδεσμοι

* „Palazzo Borghese“ (ιδιωτική ιστοσελίδα )

## Δείτε επίσης
* Βίλα Μποργκέζε

Κατηγορία:Κτίρια και κατασκευές στη Ρώμη
Κατηγορία:Οίκος των Μποργκέζε
Κατηγορία:Παλάτια στην Ιταλία
Κατηγορία:Παλάτια στη Ρώμη
Παναθηναϊκός αμφορέας (Μουσείο του Λούβρου αρ. F277)

Ο **[[Παναθηναϊκός αμφορέας]] του [[Κλεοφράδης|Κλεοφράδη]] με αριθμό F 277**, του 500 π.Χ. περίπου, βρίσκεται στο Μουσείο του Λούβρου (Τμήμα Ελληνικών, Ετρουσκικών και Ρωμαϊκών Αρχαιοτήτων, Sully, πρώτος όροφος, δωμάτιο 43, εκθετήριο 7), μέρος της συλλογής Campana.

## Ιστορικό του ευρήματος
Βρέθηκε στην Ετρουρία και αγοράστηκε το 1861.

## Περιγραφή
Στην πρόσθια όψη εικονίζεται η θεά Αθηνά Πολιάς κρατώντας ασπίδα και δόρυ. Πλαισιώνεται από κίονες με αλέκτωρες. Επειδή δεν σώζεται όλη η επιφάνεια της πλευράς αυτής (η ασπίδα λείπει στο μεγαλύτερο μέρος της), φαίνεται ένα μικρό κομμάτι του φτερού του Πήγασου στην ασπίδα της (χαρακτηριστικό του Κλεοφράδη). Τα χέρια, το πρόσωπο και μέρος του σώματος είναι αποκαταστημένα. Το ένδυμά της είναι διακοσμημένο με σβάστικες και αστέρια. Η μεγάλη αιγίδα καλύπτει τη ζώνη. Φέρει την επίσημη επιγραφη «*ΤΟΝ ΑΘΕΝΕΘΕΝ ΑΘΛΟΝ*» των Παναθηναϊκών αμφορέων.

Στην οπίσθια όψη εικονίζονται τρεις πορφυροπώγωνοι δρομείς προς τα δεξιά. Ένας από αυτούς προπορεύεται και ρίχνει τη ματιά του προς τα πίσω για να δει τους ανταγωνιστές του, που ακολουθούν σώμα με σώμα. Κοντά στο κεφάλι του ενός είναι σκαλισμένη η μεταγενέστερη ετρουσκική επιγραφή «*ANIQVΣ*».

## Χρονολόγηση
Ο Παναθηναϊκός αμφορέας του Κλεοφράδη με αριθμό F 277 στο Λούβρο θεωρείται έργο του 500 π.Χ.
## Πηγές
* 
## Εξωτερικοί σύνδεσμοι

* Παρουσίαση του Αμφορέα από το Μουσείο του Μούβρου
** Η μπροστινή πλευρά του αμφορέα από το Μουσείο του Λούβρου: Η Αθηνά
** Η πίσω πλευρά του αμφορέα (οι δρομείς) - Μουσείο του Λούβρου

## Παραπομπές


Κατηγορία:Αρχαϊκή τέχνη
Κατηγορία:Παναθηναϊκός αμφορέας
Κατηγορία:Αρχαιότητες στο Λούβρο
500
Κατηγορία:Μελανόμορφος ρυθμός
Ζωγράφος του Κλεοφράδη

[thumb|right|250px|Παιδοτρίβης με αθλητή. Ερυθρόμορφη [Πελίκη, περ. 500-490 π.Χ., Μουσείο του Λούβρου (G 235)]]
Ο **Ζωγράφος του Κλεοφράδη** υπήρξε αρχαίος Έλληνας αγγειογράφος του ερυθρόμορφου ρυθμού που άκμασε το 505 - 475 π.Χ. Έλαβε το συμβατικό του όνομα διότι ζωγράφισε πολλά αγγεία του κεραμέα Κλεοφράδη. Ο Τζων Μπόρντμαν τον συγκαταλέγει ως καλύτερο ζωγράφο του 5ου αιώνα π.Χ. μαζί με τον Ζωγράφο του Βερολίνου. 

## Παραπομπές


## Πηγές
* John D. Beazley: *Attic Red-Figure Vase-Painters.* 2. Auflage, Oxford 1963
* John D. Beazley: *The Kleophrades painter*. Nachdr. d. rev. Ausg. 1944 u. 1948. Mainz 1974. (Forschungen zur antiken Keramik Reihe I: Bilder griechischer Vasen. Band 6)
* John Boardman: *Rotfigurige Vasen aus Athen. Die archaische Zeit.* von Zabern, 4. Auflage, Mainz 1994 (Kulturgeschichte der Antiken Welt, Band 4) ISBN 3-8053-0234-7
* Erika Kunze-Götte: *Der Kleophrades-Maler unter Malern schwarzfiguriger Amphoren : eine Werkstattstudie*. Mainz 1992.

Κατηγορία:Αρχαίοι Έλληνες αγγειογράφοι
Yello

Οι **Yello** είναι ελβετικό ντουέτο της ηλεκτρονικής μουσικής.

## Ιστορία
Συγκροτήθηκαν στην Ζυρίχη στην δεκαετία του 1970 από τους Μπόρις Μπλανκ και Κάρλος Περόν. Γνωρίστηκαν σε ένα εργαστήριο αυτοκινήτων όπου ήλθαν για να ηχογραφήσουν μηχανές αυτοκινήτων. Αφού γνωρίστηκαν αποφάσισαν να πειραματιστούν και άρχισαν να κάνουν μουσική. Το 1978 γνώρισαν και τον Ντίτερ Μάγιερ που εργαζόταν σε κατάστημα δίσκων διατηρούσε τη μπάντα ονόματι *The Assholes*.

Το 1979 κυκλοφόρησαν το πρώτο του μάξι σινγκλ, και το 1980 πήγαν στην Αμερική για να βρουν παραγωγό. Εκεί έκλεισαν συμβόλαιο και κυκλοφόρησαν μερικές συνθέσεις τους. Με το *Bostich* έγιναν γνωστοί. Έκτοτε κυκλοφόρησαν το *Solid Pleasure* (1980) και *Claro que si* (1981). Ο Κάρλος Περόν αποχώρησε το 1983 μετά την ολοκλήρωση και του *You Gotta Say Yes To Another Excess* (1984). Στα μέσα της δεκαετίας του 1980 το συγκρότημα γνώρισε τεράστια επιτυχία και ανέβηκε στα Top 10.

## Παραπομπές


## Εξωτερικοί σύνδεσμοι
*
*The Yello Site
*Δισκογραφία στο Discogs

Κατηγορία:Ελβετικά μουσικά συγκροτήματα
Κατηγορία:Ελβετικά μουσικά ντουέτα
Άγιος Νικόλαος Ρεθύμνης

Ο **Άγιος Νικόλαος Ρεθύμνης** (πρώην *Καϊναρτζές* και *Άγιος Κωνσταντίνος*) είναι οικισμός της Κοινότητος Έρφων του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011, ο πληθυσμός του ανέρχεται στους 136 κατοίκους.

## Γενικά και ιστορικά στοιχεία
Ο οικισμός βρίσκεται ανατολικά της πόλης του Ρεθύμνου και είναι κτισμένος σε υψόμετρο 60 μέτρων. Μέχρι το 1957 ήταν γνωστός ως *Καϊναρτζές*, ενώ κατόπιν μετονομάστηκε για βραχύ χρονικό διάστημα σε *Άγιος Κωνσταντίνος* προτού λάβει το 1961 τη σημερινή του ονομασία. Διοικητικά υπαγόταν αρχικά στην κοινότητα Πρίνου και από το 1930 μέχρι το 1997 στην κοινότητα Έρφων της επαρχίας Μυλοποτάμου (με εξαίρεση μια ολιγόμηνη υπαγωγή του κατά το 1967 στην κοινότητα Βιρανεπισκοπής), ενώ κατόπιν ανήκε στον καποδιστριακό δήμο Αρκαδίου. Από το 2011 ανήκει στον διευρυμένο δήμο Ρεθύμνης.

Η εκκλησία του χωριού είναι αφιερωμένη στον Άγιο Νικόλαο, εξ ου και η ονομασία του. Ο ναός του Αγίου Νικολάου ανεγέρθηκε το 1926 από τον Αντώνιο Πετρακάκι, ο οποίος δώρισε και το οικόπεδο όπου κτίστηκε το 1933 το Δημοτικό Σχολείο Αγίου Νικολάου, που λειτουργεί έως σήμερα εξυπηρετώντας και γειτονικά χωριά. Εκκλησιαστικά εξυπηρετείται από την ενορία Αγίου Νικολάου-Βιράν Επισκοπής, που υπάγεται στην Γ΄ Αρχιερατική περιφέρεια της Ιεράς Μητροπόλεως Ρεθύμνης και Αυλοποτάμου.

## Απογραφές πληθυσμού

## Παραπομπές


## Πηγές
* Εγκυκλοπαίδεια Πάπυρος Larousse Britannica" τομ.1ος, σελ.463.

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Άγιος Δημήτριος Ρεθύμνης

Ο **Άγιος Δημήτριος Ρεθύμνης** είναι οικισμός της Κοινότητας Πηγής του Δήμου Ρεθύμνης στην Περιφερειακή Ενότητα Ρεθύμνου της Κρήτης. Σύμφωνα με την απογραφή του 2011 έχει 177 κατοίκους.  Βρίσκεται 10 χλμ. ανατολικά από το Ρέθυμνο, σε υψόμετρο 110 μ.

Το χωριό αναφέρεται από τον Φραντσέσκο Μπαρότσι το 1577 ως *S. Demetrio*. Στην ενετική απογραφή του 1583 από Καστροφύλακα αναφέρεται ως *S. Dimitrio* με 115 κατοίκους και 107 οφειλόμενες αγγαρείες και ο Φραντσέσκο Μπαζιλικάτα το 1630 ως *S. Dimitri*. Στην απογραφή του 1881 αναφέρεται στον δήμο Πηγής και είχε 28 Χριστιανούς και 32 Τούρκους κατοίκους. Στην απογραφή του 1900 είχε 39 κατοίκους. Το 1925, ο Άγιος Δημήτριος υπάχθηκε στην κοινότητα Πηγής, στην Επαρχία Ρεθύμνης, και με την Καποδιστριακή διοικητική διαίρεση υπαγόταν στο δημοτικό διαμέρισμα Πηγής του Δήμου Αρκαδίου.

Αναλυτικά η δημογραφική πορεία του χωριού σύμφωνα με τις απογραφές:

Η εκκλησία του χωριού είναι αφιερωμένη στον Άγιο Δημήτριο, εξ ου και η ονομασία του. Εκκλησιαστικά όμως εξυπηρετείται από την ενορία Πηγής, που  υπάγεται στην Γ΄ Αρχιερατική περιφέρεια της Ιεράς Μητροπόλεως Ρεθύμνης και Αυλοποτάμου. Ο ναός είναι βυζαντινός και διασώζονται ελάχιστες από τις αγιογραφίες του.

## Παραπομπές


## Πηγές
* Εγκυκλοπαίδεια Πάπυρος Larousse Britannica" τομ.1ος, σελ.453.

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Ζερβαίοι

Οι **Ζερβάτες** ή **Ζερβαίοι** ήταν Σουλιώτικη οικογένεια (Φάρα), της οποίας πολλά μέλη έλαβαν μέρος στους αγώνες των Σουλιωτών εναντίον των Τούρκων και των Αλβανών του Αλή Πασά, καθώς και στην Ελληνική επανάσταση του 1821. Κατοικούσαν στον οικισμό Κιάφα Σουλίου ενώ η προγενέστερη  καταγωγή τους πιθανολογείται ότι ήταν από το χωριό Ζερβό Άρτας. Κατά την τελευταία περίοδο της Σουλιωτικής ηγεμονίας και μετά την επιστροφή των Σουλιωτών στο Σούλι το 1819 η φάρα των Ζερβαίων είχε αναλάβει τη διοίκηση των Σουλιωτών υπό τον στρατηγό Νικόλαο Ζέρβα και τον οπλαρχηγό Διαμάντη Ζέρβα.
Μετά την απελευθέρωση της Ελλάδας, οι Ζερβαίοι όπως και οι άλλοι Σουλιώτες εγκατέλειψαν το Σούλι και διασκορπίστηκαν αρχικά στη Στερεά Ελλάδα   και την Κέρκυρα και εν συνεχεία στην Πελοπόννησο και στην Ύδρα (Οικογένεια Κουντουριώτη).
Άλλες περιοχές μετεγκατάστασης τους που αναφέρεται σημερινή παρουσία των απογόνων τους είναι η Άρτα, τα Κούντουρα Αττικής ,το Αρκουδόρεμα Αρκαδίας , το Ρίο Πατρών , το Ρωμύρι Πυλίας κ.α.λ.

Ζ
Κατηγορία:Σούλι
Βλέπε  και Ιωάννης Κων.Ζέρβας:"Ιστορία και γενεαλογικό δέντρο Ζερβαίων",Ιωάννινα 2012
Μπανγκαλόρ

Η **Μπανγκαλόρ** (αγγλικά: *Bangalore*, , *Bengaluru*, ) είναι η πρωτεύουσα της ινδικής ομόσπονδης πολιτείας Καρνάτακα. Η πόλη έχει κτιστεί στο οροπέδιο Ντεκάν, το κεντρικό τμήμα της νότιας Ινδίας. Η Μπανγκαλόρ η τρίτη πιο πολυπληθής πόλη της Ινδίας, με 8.425.970 κατοίκους το 2011, και πέμπτη μεγαλύτερη όσον αφορά τη μητροπολιτική περιοχή. Η πόλη αναπτύσσεται στα πρότυπα των μεγάλων πόλεων της Αμερικής, με πολλούς ουρανοξύστες να δεσπόζουν στη πόλη. Είναι η δεύτερη ταχύτερα αναπτυσσόμενη πόλη της Ινδίας.

Η Μπανγκαλόρ θεωρείται η κοιτίδα της υψηλής τεχνολογίας της Ινδίας, καθώς επιστήμονες από όλη τη χώρα έρχονται στη πόλη για να εργαστούν σε αυτό το τομέα. Η πόλη φιλοξενεί πολλές επιχειρήσεις που όχι μόνο έχουν τεχνογνωσία στο τομέα της πληροφορικής και του λογισμικού, αλλά την εξάγουν στο εξωτερικό. Στη πόλη υπάρχουν επίσης και βαριές βιομηχανίες, βιομηχανίες τηλεπικοινωνιών, αεροναυπηγικής και βιομηχανίες όπλων. Στη πόλη βρίσκονται πολλά πανεπιστήμια και κέντρα έρευνας.

## Παραπομπές


## Εξωτερικοί σύνδεσμοι

*

Κατηγορία:Πόλεις της Ινδίας
Άγιος Σίλας Ρεθύμνης

Ο **Άγιος Σίλας** είναι μικρό χωριό της πρώην επαρχίας Μυλοποτάμου του νομού Ρεθύμνης της Κρήτης.

Με την Καποδιστριακή διοικητική διαίρεση υπαγόταν στο δημοτικό διαμέρισμα Δαμαβόλου του Δήμου Κουλούκωνα. Βρίσκεται επί της παλαιάς εθνικής οδού Ρεθύμνου - Ηρακλείου, μεταξύ των χωριών Μελιδονίου και Μουρτζανών. Η εκκλησία του χωριού είναι αφιερωμένη στον Άγιο Σίλα που συνόδευε τον Απόστολο Παύλο  στις περιοδείες του, εξ ου και η ονομασία του. Εκκλησιαστικά όμως εξυπηρετείται από την ενορία Δαμαβόλου, που  υπάγεται στην Ε΄ Αρχιερατική περιφέρεια της Ιεράς Μητροπόλεως Ρεθύμνης και Αυλοποτάμου.

Κατηγορία:Χωριά της περιφερειακής ενότητας Ρεθύμνης
Ιερά Σύνοδος της Καθολικής Ιεραρχίας της Ελλάδος

Η Ιερά Σύνοδος της Καθολικής Ιεραρχίας της Ελλάδος είναι εκκλησιαστικό νομικό πρόσωπο και ιδρύθηκε από την Αγία Έδρα στις 10 Ιουνίου 1965. Είναι μέλος του Συμβούλιου των Ευρωπαϊκών Επισκοπικών Συνόδων (Consilium Conferentiarum Episcoporum Europae, CCEE) και της Επιτροπής των Επισκοπικών Συνόδων της Ευρωπαϊκής  Κοινότητας (Commissio Episcopatum Communitatis Europensis, COMECE). Η σημερινή διάρθρωση έχει ως εξής:

thumb|right|Εκκλησιαστική διαίρεση της Ελλάδος

## Πηγές
* H Καθολική Εκκλησία στην Ελλάδα

Ελληνορρυθμη Καθολικη Εκκλησια
Πρωτάθλημα Ελλάδας ράγκμπι ανδρών 2011-2012

Το Πρωτάθλημα Ελλάδας ράγκμπι γιούνιον ανδρών της περιόδου 2011–2012 ήταν το 7ο που διεξήχθη σε μορφή εθνικής κατηγορίας και που διοργάνωσε η Ελληνική Ομοσπονδία Ράγκμπυ. Πρωταθλήτρια αναδείχθηκε η ομάδα των Σπρίνγκμποκς Αττικής (Αttica Springboks RFC) για πρώτη φορά στην Ιστορία της έχοντας ως προπονητή τον Νίκο Πετρόπουλο. 

## Το Ρόστερ των Πρωταθλητών

## Βαθμολογία

## Final 4
Πρωταθλητές αναδείχθηκαν οι Σπρίνγκμποκς Αττικής (Αttica Springboks RFC) όπου επικράτησαν στον ημιτελικό την ομάδα του Πόλις Αιγάλεω με σκορ 99-0. Ο τελικός δεν πραγματοποιήθηκε, καθώς στον έτερο ημιτελικό μεταξύ Ράγκμπι Αθηνών και Ηρακλή Θεσσαλονίκης το ματς διεκόπη λόγω γενικευμένης συμπλοκής των παικτών.

## Παραπομπές


Κατηγορία:Ράγκμπι γιούνιον στην Ελλάδα
Άγιος Γεώργιος (Αρμένων) Ρεθύμνης

Ο **Άγιος Γεώργιος** είναι οικισμός της Κοινότητας Αρμένων του Δήμου Ρεθύμνης στην Περιφερειακή Ενότητα Ρεθύμνου της Κρήτης, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Ρεθύμνης του νομού Ρεθύμνης, στο γεωγραφικό διαμέρισμα Κρήτης.
## Γεωγραφία
Ο Άγιος Γεώργιος είναι ημιορεινός οικισμός στο δυτικοκεντρικό τμήμα του νομού Ρεθύμνης, κοντά στους δυτικούς πρόποδες του Βρύσινα (858 μ.), λίγο νοτιότερα από τους Αρμένους και σε μέσο σταθμικό υψόμετρο 390. Απέχει 12 χλμ. περίπου Ν. του Ρεθύμνου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Αρμένων. Με το ΦΕΚ 244Α - 04/12/1997 αποσπάστηκε από την κοινότητα Αρμένων και προσαρτήθηκε στον δήμο Ρεθύμνης.
## Γενικά στοιχεία
Ο οικισμός εξυπηρετείται εκκλησιαστικά από την ενορία Αρμένων, που  υπάγεται στην Α΄ Αρχιερατική περιφέρεια της Ιεράς Μητροπόλεως Ρεθύμνης και Αυλοποτάμου. 
## Αξιοθέατα
*Η εκκλησία του Αγίου Γεωργίου στο κέντρο του οικισμού
## Παραπομπές

## Πηγές
*Εγκυκλοπαίδεια *Πάπυρος Λαρούς Μπριτάνικα*, 2006 (ΠΛΜ)
*Εγκυκλοπαίδεια *Πάπυρος Λαρούς*, 1963 (ΠΛ)
*Εγκυκλοπαίδεια *Δομή*, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό *Διακοπές*, εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Πανελλήνιο πρωτάθλημα κανοέ καγιάκ σλάλομ 2011

Το **Πανελλήνιο πρωτάθλημα κανοέ καγιάκ σλάλομ 2011** διοργανωσε η Ε.Ο.Κ.Κ. και ήταν το 13ο για το συγκεκριμένο αγώνισμα.Ο Ν.Ο. Χαλκίδας συγκέντρωσε συνολικά 21 μετάλλια (15 χρυσά, 5 ασημένια και ένα χάλκινο), αφήνοντας στη δεύτερη θέση το Αθλητικό, Πολιτιστικό, Οικολογικό Σωματείο "Τύμφη" (5 χρυσά, 1 ασημένιο, 5 χάλκινα) και στην τρίτη τον Αθλητικό Σύλλογο Αναλήψεως "Εύηνος" (1 χρυσό, 1 ασημένιο).

## Αποτελέσματα

Αναλυτικά οι τρεις πρώτοι, όπου υπάρχουν, ανά αγώνισμα:
Ανδρες: Κ1: 1. Καλτσής (Εύηνος), 2. Γιαννόπουλος (ΝΟΑ), 3. Κωστούλας - Καρακατσάνης (Τύμφη), C1: 1. Τσακμάκης (Μέθανα), 2. Μαντάς (Χαλκίδα), 3. Σεμάν (Τύμφη), C2: 1. Μοίρας Β., Μοίρας Εμμ. (Χαλκίδα), 2. Μαντάς, Νταντάκος (Χαλκίδα), 3. Κωστούλας - Καρακατσάνης, Σεμάν (Τύμφη), 3ΧΚ1: 1. Κωστούλας - Καρακατσάνης, Αγόρου, Σεμάν ( Τύμφη), 2. Καλτσής, Κουβαράς, Κατσικάς (Εύηνος), 3. Χειμώνας, Κωνσταντινίδης, Κυρίτσας (Αθηναϊκή Λέσχη), 3ΧC1: 1. Παπαδόπουλος, Πάτσο, Σκανδάλης (Χαλκίδα), 3ΧC2: 1. Μοίρας Εμμ., Μοίρας Β.- ,Νικολάου Αντ., Νικολάου Χρ. - Νταντάκος, Μαντάς (Χαλκίδα).

Εφηβοι: Κ1: 1. Μησιακούλης (Τύμφη), 2. Μαρκόπουλος (Χαλκίδα), 3. Αντωνίου (Τύμφη), C1: 1. Παπαθανάσης (Χαλκίδα), 2. Πάτσο (Χαλκίδα), C2: 1. Μουχτής - Παπαθανάσης (Χαλκίδα), 3ΧΚ1: 1. Λάκκας - Αγόρου - Μησιακούλης (Τύμφη), 3XC1: 1. Παπαδόπουλος- Παπαθανάσης - Μουχτής (Χαλκίδα).

Παίδες: Κ1: 1. Ντεγιάννης (Χαλκίδα), 2. Αντωνίου (Τύμφη), 3. Βάσαλος (Τύμφη), C1: 1. Μουχτής (Χαλκίδα), 2. Σκανδάλης (Χαλκίδα), 3. Παπαδόπουλος (Χαλκίδα), C2: 1. Σκανδάλης- Παπαδόπουλος (Χαλκίδα), 3ΧΚ1: 1. Μαρκόπουλος - Ντεγιάννης - Κανέλλης (Χαλκίδα), 3ΧC1: 1. Βρέμος - Σουλιώτης - Λάππας (Τύμφη).

Γυναίκες: Κ1: 1. Φερεκίδη (Οδυσσέας Γαλατσίου), 2. Δημητριάδη (Αθηναϊκή Λέσχη), 3. Τσουκνάκη (Αθηναϊκή Λέσχη), C1: 1. Ντάμπου (Χαλκίδα).

Νεάνιδες: Κ1: 1. Δημάκου (Χαλκίδα), C1: 1. Ντάμπου (Χαλκίδα), 3ΧΚ1: 1. Ντάμπου - Δημάκου - Νικολάου (Χαλκίδα).
Κορασίδες: Κ1: 1. Δημάκου (Χαλκίδα), C1: 1. Μησιακούλη (Τύμφη).

## πηγές

https://web.archive.org/web/20100720194453/http://www.sport.gr/default.asp?pid=4

Κατηγορία:Αθλητικά γεγονότα του 2011
Κατηγορία:Κανόε καγιάκ στην Ελλάδα
Κατηγορία:Δήμος Ελληνικού - Αργυρούπολης
Πανελλήνιο πρωτάθλημα κανοέ καγιάκ σλάλομ 2009

Το **Πανελλήνιο Πρωτάθλημα κανοέ καγιάκ σλάλομ 2009** διοργανώθηκε από την Ε.Ο.Κ.Κ. Ο Ναυτικός Όμιλος Χαλκίδας κατέκτησε την πρώτη θέση. Στη δεύτερη θέση πλασαρίστηκε το Αθλητικό Πολιτιστικό και Οικολογικό σωματείο "Τύμφη" Κόνιτσας με 3 μετάλλια (2 χρυσά, 1 αργυρό) και στην τρίτη ο Αθλητικός Σύλλογος Αναλήψεως "Εύηνος" με 3 μετάλλια (2 χρυσά, 1 χάλκινο).

## Αποτελέσματα

Στο πανελλήνιο πρωτάθλημα συμμετείχαν 80 αθλητές και αθλήτριες. Τα μετάλλια κατέκτησαν οι εξής ανά κατηγορία και αγώνισμα:

Άνδρες: Κ1: Πεσιέ (Εύηνος), 2. Γιαννόπουλος (ΝΟΑ), 3. Καλτσής Γ. (Εύηνος), C1: 1. Τσακμάκης (Μέθανα), 2. Μαντάς (Χαλκίδα), 3. Παπαδόπουλος (Χαλκίδα), C2: 1. Νικολάου Χρ. Νικολάου Αντ. (Χαλκίδα), 2. Μοίρας Εμμ. Μοίρας Β. (Χαλκίδα). Γυναίκες: Κ1: 1. Φερεκίδη (Οδυσσέας Γαλατσίου), 2. Δημητριάδη (Αθηναϊκή Λέσχη), Έφηβοι: Κ1: 1. Αγόρου (Τύμφη), 2. Πάτρωνας (Χαλκίδα), 3. Κάμφωνας (Χαλκίδα), C1: 1. Κυρίτσης (Χαλκίδα) Παίδες: Κ1: 1. Λάκκας (Τύμφη), C1: 1. Παπαθανάσης (Χαλκίδα), Κορασίδες: Κ1: 1. Ντάμπου (Χαλκίδα), 2. Νικολάου (Χαλκίδα)

Ομαδικά

Άνδρες: 3ΧΚ1: 1. Εύηνος (Καλτσής Γ., Πεσιέ, Καλτσής Μ.), 2. Τύμφη (Κωστούλας Καρακατσάνης, Αγόρου, Μουρεχίδης), 3ΧC2: 1. Χαλκίδα (Νικολάου Χρ. Νικολάου Αντ., Μοίρας Β. Μοίρας Εμμ., Γαλιανός Νταντάκος).

Έφηβοι: 3ΧΚ1: 1. Χαλκίδα (Κάμφωνας, Γρύλλος, Πάτρωνας), 3ΧC1: 1. Χαλκίδα (Παπαθανάσης, Πάτσο, Κυρίτσης)

## Πηγές

http://sports.pathfinder.gr/other-sports/kayak/707422.html

Κατηγορία:Αθλητικά γεγονότα του 2009
Κατηγορία:Κανόε καγιάκ στην Ελλάδα
Κατηγορία:Αθλητισμός στην Αιτωλοακαρνανία
Πανελλήνιο πρωτάθλημα κανοέ καγιάκ σλάλομ 2008

Ο Ναυτικός Όμιλος Χαλκίδας κατέκτησε την πρώτη θέση στο **πανελλήνιο πρωτάθλημα κανοέ καγιάκ σλάλομ 2008**, που διεξήχθη στην πίστα του Ελληνικό. Η ομάδα της Χαλκίδας συγκέντρωσε 15 μετάλλια (10 χρυσά, 4 αργυρά και 1 χάλκινο). Στη δεύτερη θέση πλασαρίστηκε η Αθηναϊκή Λέσχη Καγιάκ με 4 μετάλλια (1 χρυσό, 1 αργυρό και 2 χάλκινα) και στην τρίτη ο Εύηνος με 3 μετάλλια (1 χρυσό, 1 αργυρό και 1 χάλκινο).

## Άνδρες

* **Κ1**: 1. Γιαννόπουλος (ΝΟΑ), 2. Μ. Καλτσής (Εύηνος), 3. Κωστούλας-Καρακατσάνης (Τύμφη)

* **C1**: 1. Τσακμάκης (Μέθανα), 2. Νικολάου (Χαλκίδα), 3. Παπαδόπουλος (Χαλκίδα)

* **C2**: 1. Β. Μοίρας - Εμμ. Μοίρας (Χαλκίδα), 2. Χρ. Νικολάου - Αντ. Νικολάου (Χαλκίδα), 3. Γαλιανός - Νταντάκος (Χαλκίδα),

* **3ΧΚ1**: 1. Εύηνος (Γ. Καλτσής, Δ. Καλτσής, Μ. Καλτσής), 2. Τύμφη (Κωστούλας-Καρακατσάνης, Μουρεχίδης, Αγόρου), 3. Αθηναϊκή Λέσχη (Ν. Χειμώνας, Ξ. Χειμώνας, Ζάγκας - Τσακίρης),

* **3ΧC1**: 1. Χαλκίδα (Γ. Νικολάου, Κατσιαδράμης, Παπαδόπουλος)

* **3ΧC2**: 1. Χαλκίδα (Χρ. Νικολάου - Αντ. Νικολάου, Β. Μοίρας - Εμμ. Μοίρας, Γαλιανός - Νταντάκος)

## Γυναίκες

* **Κ1**: 1. Φερεκίδη (Οδυσσέας Γαλατσίου), 2. Δημητριάδη (Αθηναϊκή Λέσχη), 3. Ελ. Τσουκνάκη (Αθηναϊκή Λέσχη)

* **3ΧΚ1**: 1. Αθηναϊκή Λέσχη (Ελ. Τσουκνάκη, Δημητριάδη, Δ. Τσουκνάκη)
ΕΦΗΒΟΙ

* **Κ1**: 1. Αργυρίου (Χαλκίδα), 2. Αγόρου (Τύμφη), 3. Κουβαράς (Εύηνος)

* **C1**: 1. Μαντάς (Χαλκίδα), 2. Μαμασούλας (ΝΟΑ)

* **3ΧΚ1**: 1. Χαλκίδα (Κάμφωνας, Αργυρίου, Πατρώνας), 2. Τύμφη (Κίτσιος, Γελαδάρης, Λάκκας)

* **3ΧC1**: 1. Χαλκίδα (Παπαθανάσης, Μαντάς, Κυρίτσης)

## Πηγές

https://web.archive.org/web/20080617130833/http://sports.pathfinder.gr/other-sports/kayak/608901.html

Κατηγορία:Κανόε καγιάκ στην Ελλάδα
Κατηγορία:Αθλητικά γεγονότα του 2008
Κατηγορία:Δήμος Ελληνικού - Αργυρούπολης
Έμιλ Μπράουν

Ο **Άουγκουστ Έμιλ Μπράουν** (γερμ. *August Emil Braun*, 1809-1856) υπήρξε Γερμανός κλασικός αρχαιολόγος.

## Βιογραφία
Γεννήθηκε στις 19 Απριλίου 1809 στην Γκότα. Σπούδασε στο Γκαίτινγκεν αρχαιολογία και φιλοσοφία, και εγκαταστάθηκε στο Μόναχο και στην Δρέσδη, και το 1833 στο Βερολίνο. Από εκεί συνόδευσε τον Έντουαρντ Γκέρχαρντ στην Ρώμη και έμεινε εκεί μόνιμα. Διορίστηκε βιβλιοθηκάριος και γραμματέας στο Γερμανικό Αρχαιολογικό Ινστιτούτο της Ρώμης. Το 1834 ανέλαβε την έκδοση του *Bulletino* και το 1837 του *Annali*. Ίδρυσε εργαστήριο γαλβανοπλαστικής και κατασκεύασε μεγάλο αριθμό εκμαγείων σημαντικών έργων κλασικής τέχνης για το Ανάκτορο των Κρυστάλων του Λονδίνου.

Απεβίωσε στις 12 Σεπτεμβρίου 1856 στην Ρώμη.

## Ενδεικτική εργογραφία
**Il giudiziodi Paride*. Paris 1838
**Die Kunstvorstellungen des geflügelten Dionysios*. München 1839
**Tages und des Hercules und der Minerva heilige Hochzeit*. München 1839
**Antike Marmorwerke*. Leipzig 1843
**Die Schale des Kodros*. Berlin 1843
**Die Ficoronische Cyste*. Leipzig 1850
**Griechische Götterlehre*. 2 Bde. Gotha 1850–1854
**Die Vorschule der Kunstmythologie*. Gotha 1854
**Die Ruinen und Museen Roms*. Braunschweig 1853. 

## Παραπομπές


## Πηγές
* Ludwig von Urlichs: Braun, Emil. In: Allgemeine Deutsche Biographie (ADB). Band 3, Duncker & Humblot, Leipzig 1876, S. 264 f.
* Hans-Georg Kolbe: *Emil Braun*. In: Reinhard Lullies, Wolfgang Schiering (Hgg.): *Archäologenbildnisse: Porträts und Kurzbiographien von Klassischen Archäologen deutscher Sprache*, Mainz 1988. ISBN 3-8053-0971-6, S. 31–32
* Helga und Paul Gerhard Schmidt: *Emil Braun, „Ein Mann der edelsten Begabung von Herz und Geist“. Archäologe, Kunstagent, Fabrikant und homöopathischer Arzt*, hg. vom Lindenau-Museum, Altenburg 2010. - 97 Seiten; ISBN 978-3-86104-073-6

## Εξωτερικοί σύνδεσμοι

* Informationen zum Grabmal 

Κατηγορία:Γερμανοί αρχαιολόγοι
Κάστρο του Λάμου

Το ***Κάστρο του Λάμου*** είναι θέμα μεγάλης ρωμαϊκής τοιχογραφίας εμπνευσμένη από το έπος της Οδύσσειας και την περιγραφή της περιπέτειας του Οδυσσέα στην χώρα των Λαιστρυγόνων.

## Ιστορικό του ευρήματος
Βρέθηκε το 1849 στη Ρώμη σε έπαυλη στον λόφο Εσκυλίν. Την περιέγραψε αναλυτικά ο Έμιλ Μπράουν το ίδιο έτος, ενώ έγχρωμο αντίγραφό της στάλθηκε στο Βερολίνο. Αργότερα η τοιχογραφία ξεκρεμάστηκε από τον τοίχο και μεταφέρθηκε στη συλλογή έργων τέχνης του Πάπα Πίου Θ΄.

## Περιγραφή
Η τοιχογραφία αποδίδει το ηφαιστειογενές τοπίο του Λάμου ή πιο σωστά της Τηλεπύλου, της πόλης ή χώρας των μυθικών Λαιστρυγόνων. Στον πρόποδα ενός βράχου βλέπουμε τον κριοφόρο βουκολικό θεό Νομαίο Πάνα που κρατάει γκλίτσα και φυλάει τα πρόβατα, ενώ δίπλα του ο βοσκός κοιμάται ξαπλωμένος με κουκουλωμένο το κεφάλι. Αριστερά στο βάθος ένας άλλος βοσκός φυλάει το κοπάδι του. 

Ψηλά στην κορυφή του βράχου δεσπόζει το κάστρο του άγριου βασιλιά Αντιφάτη, ο οποίος εμφανίζεται στο βάθος δεξιά. Κρατάει την μακρυά βασιλική ράβδο στο χέρι και με άγριες χειρονομίες και φωνές καλεί τους υπηκόους του για να προσέλθουν και να πιάσουν τους επισκέπτες. Οι Λαιστρυγόνες αρπάζουν βράχους στα χέρια, ένας άλλος ξεριζώνει ένα δέντρο. Ένας τρίτος στην θάλασσα πιάνει έναν από τους συντρόφους του Οδυσσέα που προσπαθεί να ξεφύγει.

## Ερμηνεία
Η τοιχογραφία αποδίδει την δεύτερη σκηνή από την περιπέτεια του Οδυσσέα στην χώρα των Λαιστρυγόνων. Στο κάστρο του Λάμου βλέπουμε πως αντιλαμβάνονταν οι άνθρωποι της Ρωμαϊκής εποχής τους Ομηρικούς στίχους, και πως τους απέδιδαν οι καλλιτέχνες της εποχής εκείνης.

## Δείτε επίσης
* Λιμάνι του Λάμου

## Πηγές
* 

Κατηγορία:Τοιχογραφίες
Λιμάνι του Λάμου

Το ***Λιμάνι του Λάμου*** είναι θέμα μεγάλης ρωμαϊκής τοιχογραφίας εμπνευσμένη από το έπος της Οδύσσειας και την περιγραφή της περιπέτειας του Οδυσσέα στην χώρα των Λαιστρυγόνων. Βρέθηκε το 1849 στη Ρώμη σε μία έπαυλη στον λόφο Εσκυλίν. Την περιέγραψε αναλυτικά ο Έμιλ Μπράουν το ίδιο έτος, ενώ έγχρωμο αντίγραφό της στάλθηκε στο Βερολίνο. Αργότερα η τοιχογραφία ξεκρεμάστηκε από τον τοίχο και μεταφέρθηκε στη συλλογή έργων τέχνης του Πάπα Πίου Θ΄.

## Περιγραφή
Η τοιχογραφία αποδίδει το ηφαιστειογενές τοπίο του Λάμου ή πιο σωστά της Τηλεπύλου, της πόλης ή χώρας των μυθικών Λαιστρυγόνων. Στο λιμάνι δεξιά ο Οδυσσέας με τους συντρόφους του έχει αγκυροβολήσει, και επειδή ο τόπος αυτός τους είναι άγνωστος, έστειλε τον ήρωα Αντίλοχο μαζί με μια συνοδεία για να τον εξερευνήσει. Ο Αντίλοχος στον δρόμο του συνάντησε την κόρη του βασιλιά των Λαιστρυγόνων, που ως γνωστό ήταν γίγαντες ανθρωποφάγοι. Η γιγάντια κόρη κατεβαίνει από το ορεινό μονοπάτι ντυμένη με μαντίλι στα μαλλιά και κρατάει στο χέρι ένα βάζο για νερό, κάνιστρο για να πάρει νερό από την πηγή Αρτακία, στην σπηλιά στον πρόποδα του βράχου. Ένας από τους συντρόφους του Οδυσσέα παίρνει το θάρρος να της μιλήσει. Αυτός είναι μάλλον ο Αντίλοχος, αν και η ράβδος που κρατάει στο χέρι δεν διαφέρει και πολύ από το δόρυ του συντρόφου του. Ένας άλλος Λαιστρυγόνας βοσκός ή κάποια θεότητα του βουνού είναι καθιστή μπροστά στον άλλο βράχο. Στο βάθος δεξιά ένα μικρό κοπάδι κατσίκες και βόδια βοσκούν. Στον ουρανό τέσσερις αέρινοι θεοί φυσούν.

## Ερμηνεία
Η τοιχογραφία αποδίδει την πρώτη σκηνή από την περιπέτεια του Οδυσσέα στην χώρα των Λαιστρυγόνων. Στο λιμάνι του Λάμου γίνεται φανερό το πως αντιλαμβάνονταν οι άνθρωποι της Ρωμαϊκής εποχής τους Ομηρικούς στίχους, και πως τους απέδιδαν οι καλλιτέχνες της εποχής εκείνης.

## Δείτε επίσης
* Κάστρο του Λάμου

## Πηγές
* 

Κατηγορία:Τοιχογραφίες
Αναγκαστικός Νόμος 375/1936

Ο Αναγκαστικός Νόμος 375/1936 **«περί τιμωρίας των εγκλημάτων κατασκοπείας και των εγκληματικών ενεργειών των απειλουσών την εξωτερικήν ασφάλειαν της χώρας»** θεσπίστηκε στις 18-12-1936 από τη δικτατορία του Μεταξά για την αντιμετώπιση της κατασκοπείας, την προστασία του κράτους από τον κομμουνισμό και (κυρίως) την εξουδετέρωση όλων των εχθρών του καθεστώτος και των υποστηρικτών της δημοκρατίας. Παρά το γεγονός της δημιουργίας του από το αυταρχικό καθεστώς της 4ης Αυγούστου, ο Νόμος παρέμεινε σε ισχύ καθ' όλη τη διάρκεια των μετεμφυλιακών κυβερνήσεων (1949-1967), της Χούντας (1967-1974) και της πρώτης περιόδου της Νέας Δημοκρατίας (1974-1981).

Με βάση αυτόν τον νόμο εκτελέστηκαν ο Νίκος Μπελογιάννης και ο Νίκος Πλουμπίδης. Η κυβέρνηση του Κωνσταντίνου Καραμανλή το διάστημα 1955-1963 χρησιμοποίησε πάρα πολλές φορές τον συγκεκριμένο αναγκαστικό νόμο για να εκφοβίσει και να τιμωρήσει τους πολέμιούς της, με πιο γνωστό παράδειγμα τον Μανώλη Γλέζο, του οποίου η δίωξη, η καταδίκη σε θάνατο και τελικά η φυλάκιση προκάλεσε παγκόσμια κατακραυγή που έβλαψε την διεθνή θέση της χώρας και κατέδειξε ότι στα μετεμφυλιακά χρόνια υπήρχαν στην Ελλάδα πολίτες δύο κατηγοριών.

Ο Νόμος 375 καταργήθηκε τελικά από τον Ανδρέα Παπανδρέου λίγο μετά την άνοδο του στην εξουσία το 1981. Η κατάργηση του συγκεκριμένου αναγκαστικού νόμου εντασσόταν στο γενικότερο πλαίσιο γκρεμίσματος του αυταρχικού μετεμφυλιακού συστήματος εξουσίας, μαζί με την αναγνώριση της Εθνικής Αντίστασης και την επιστροφή στην Ελλάδα των πολιτικών προσφύγων του Εμφυλίου.

## Παραπομπές


Κατηγορία:Νόμοι
Πανελλήνιο πρωτάθλημα κανοέ καγιάκ σλάλομ 2010

Το **Πανελλήνιο πρωτάθλημα σλάλομ 2010** διοργανώθηκε από την Ε.Ο.Κ.Κ. στον Εύηνο
Ο ΝΟ Χαλκίδας κατέκτησε την πρώτη θέση.
Τη δεύτερη θέση κατέλαβε το σωματείο "Τύμφη" με 7 μετάλλια (3,2 και 2) και την τρίτη ο Αθλητικός Σύλλογος Αναλήψεως "Εύηνος" με 4 μετάλλια (2,1 και 1).

## Αποτελέσματα

Αναλυτικά οι τρεις πρώτοι (όπου υπάρχουν) ανά κατηγορία:
Άνδρες

Κ1: 1. Πεσιέ (Εύηνος), 2. Καλτσής Μ. (Εύηνος), 3. Κωστούλας - Καρακατσάνης (Τύμφη)

C1: 1. Τσακμάκης (Μέθανα), 2. Μαντάς (Χαλκίδα), 3. Παπαδόπουλος (Χαλκίδα)

C2: 1. Νικολάου Χρ.- Νικολάου Αντ. (Χαλκίδα), 2. Μοίρας Βασ. - Μοίρας Εμμ. (Χαλκίδα), 3. Μαντάς - Νταντάκος (Χαλκίδα)

3ΧΚ1: 1. Καλτσής Μ., Καλτσής Γ., Πεσιέ (Εύηνος), 2. Αγόρου, Κωστούλας-Καρακατσάνης, Λάκκας (Τύμφη), 3. Καλτσής Δ., Κατσίκας, Κουβαράς (Εύηνος)

3XC1: 1. Μαντάς, Παπαθανάσης, Παπαδόπουλος (Χαλκίδα)
Γυναίκες

Κ1: 1.Φερεκίδη (Οδυσσέας Γαλατσίου), 2. Ντάμπου (Χαλκίδα), 3. Τσουκνάκη (Αθηναϊκή Λέσχη)
Έφηβοι

Κ1: 1. Λάκκας (Τύμφη), 2. Κάμφωνας (Χαλκίδα), 3. Πάτρωνας (Χαλκίδα)

C1: 1. Βρέμος (Τύμφη)

C2: 1. Μούχτης - Παπαθανάσης (Χαλκίδα)

3ΧΚ1: 1. Κάμφωνας, Μαρκόπουλος, Πάτρωνας (Χαλκίδα)
Νεάνιδες

Κ1: 1. Ντάμπου (Χαλκίδα)
Παίδες

Κ1: 1. Μησιακούλης (Τύμφη), 2. Μαρκόπουλος (Χαλκίδα), 3. Βάσαλος (Τύμφη)

C1: 1. Μούχτης (Χαλκίδα), 2. Βρέμος (Τύμφη)
Κορασίδες

Κ1: 1. Δημάκου (Χαλκίδα)

3ΧΚ1: 1. Ντάμπου, Νικολάου, Δημάκου (Χαλκίδα).

## πηγή

http://sports.pathfinder.gr/other-sports/kayak/883423.html

Κατηγορία:Αθλητικά γεγονότα του 2010
Κατηγορία:Κανόε καγιάκ στην Ελλάδα
Κατηγορία:Αθλητισμός στην Αιτωλοακαρνανία
Αεροδρόμια της Δομινίκας

Η Δομινίκα έχει μόνο δύο αεροδρόμια, το Μέλβιλ Χωλ και το Κέινφιελντ.

## Πίνακας

## Εξωτερικοί σύνδεσμοι
*Great Circle Mapper
*Aircraft Charter World 
*The Airport Guide
*World Aero Data
*A-Z World Airports
*FallingRain.com


Αεροδρομια
Ταινία (στέφανος)

[thumb|right|250px|[Προτομή του Ομήρου (Βρετανικό Μουσείο)|Προτομή του Ομήρου με ταινία στα μαλιά.]]
Η **ταινία** ή **στρόφαιο** στην κλασική αρχαιότητα ήταν διάδημα με υψηλή συμβολική αξία. Ήταν αρχαίο ελληνικό έθιμο που το ασπάσθηκαν και οι Ρωμαίοι. Η λευκή ή ερυθρή ταινία ονομάζονταν **διάδημα**.

Είχε χρώμα λευκό, ερυθρό, χρυσό ή πράσινο. Το φορούσαν στο κεφάλι σε θρησκευτικές ή και εορταστικές τελετές. Ήταν τιμητικό γνώρισμα και διακριτικό των ποιητών. Με την ταινία τιμούσαν τους νικητές των αγώνων, πριν τους φορέσουν στεφάνι ελιάς ή δάφνης. Την ταινία φορούσαν οι ιερείς κατά την τέλεση της θυσίας, ή αγιασμού. 
## Πηγές
* Walter Hatto Groß: Taenia. In: Der Kleine Pauly (KlP). Band 5, Stuttgart 1975, Sp. 494–495.

Κατηγορία:Τύποι κοσμημάτων
Κατηγορία:Ενδύματα κεφαλής
Κατηγορία:Ένδυση στην Ελλάδα
Εγκώμια επιταφίου

Τα **Εγκώμια** στη βυζαντινή υμνολογία είναι ειδικά τροπάρια που ψάλλονται κατά τον όρθρο του Μεγάλου Σαββάτου. Κατά την τελετουργία ψάλλονται το βράδυ της Μεγάλης Παρασκευής, εντός των ναών, λίγο πριν την εκφορά του Επιταφίου, όπου μερικά εξ αυτών και επαναλαμβάνονται κατά την εκφορά.

Πρόκειται για 185 σύντομα τροπάρια που παρεμβάλλονται μετά τον 118ο ψαλμό, (ψαλμό του Αμώμου) ακολουθώντας σε τρεις στάσεις. 
:Η πρώτη στάση σε ήχο πλάγιο α΄ αρχίζει με το εγκώμιο «*Η ζωή εν τάφω, κατετέθης, Χριστέ...»*.
:Η δεύτερη στάση σε ήχο πλάγιο α΄ αρχίζει με το εγκώμιο «*Άξιον εστί μεγαλύνειν σε τον Ζωοδότην...»* και
:Η τρίτη στάση σε ήχο γ΄ αρχίζει με το εγκώμιο «*Αι γενεαί πάσαι ύμνον τη ταφή Σου προσφέρουσι, Χριστέ μου»*.

Και οι τρεις παραπάνω στάσεις καταλήγουν με το ίδιο εγκώμιο με το οποίο ξεκινούν ενώ ο ιερέας ή αρχιερέας που  λειτουργεί θυμιατίζει τον επιτάφιο και από τις τέσσερις πλευρές του. Στη συνέχεια ακολουθούν ευλογητάρια και στιχηρά ιδιόμελα.

Τα εγκώμια αυτά είναι από «τα πιο αγαπητά ψάλματα των ορθοδόξων», γεμάτα από έντονα συγκινησιακά αισθήματα.

Ιστορικά αποδίδονται κυρίως ως λαϊκής έμπνευσης δημιουργήματα που φέρονται σε κώδικες με διάφορες παραλλαγές.

Τα εγκώμια του επιταφίου αποτέλεσαν και τα πρότυπα της δημιουργίας ομοίων για την Κοίμηση της Θεοτόκου, για τον Άγιο Νικόλαο και άλλα.

Εκτός από τους ψάλτες βυζαντινής μουσικής, τα εγκώμια έχουν αποδοθεί και ηχογραφηθεί από διάφορους σύγχρονους Έλληνες καλλιτέχνες και καλλιτέχνηδες, όπως οι Μαρία Φαραντούρη, Γλυκερία, Χάρις Αλεξίου, Φλέρη Νταντωνάκη, Ειρήνη Παππά, Πέτρος Γαϊτάνος, Φεϊρούζ και άλλοι.

## Παραπομπές


## Πηγές
* *Εγκυκλοπαίδεια Πάπυρος Larousse Britannica*, τόμ. 22ος, σελ. 97

Κατηγορία:Εκκλησιαστική υμνολογία
Κατηγορία:Μεγάλη Εβδομάδα
Αγία Ειρήνη Ρεθύμνης

Η **Αγία Ειρήνη** είναι οικισμός της κοινότητας, δημοτικής ενότητας και δήμου Ρεθύμνης, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Ρεθύμνης του νομού Ρεθύμνης, στο γεωγραφικό διαμέρισμα Κρήτης.

## Γεωγραφία
Η Αγία Ειρήνη είναι ημιορεινός οικισμός στο βόρειο τμήμα του νομού Ρεθύμνης. Βρίσκεται στις βόρειες παρυφές του Βρύσινα, σε μέσο σταθμικό υψόμετρο 260. Απέχει περίπου 5 χλμ Ν. του Ρεθύμνου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Ρουσσοσπιτίου του νομού Ρεθύμνης.  Το 1927 αποσπάστηκε από την κοινότητα Ρουσσοσπιτίου και προσαρτήθηκε στον δήμο Ρεθύμνης.

## Αξιοθέατα
*Το μοναστήρι της Αγίας Ειρήνης, κτίσμα του 10ου αιώνα, από τα παλαιότερα της Κρήτης, νότια του οικισμού. Λεηλατήθηκε και καταστράφηκε από τους Τούρκους στα τέλη του 19ου αιώνα και είχε εγκαταλειφθεί μέχρι πρόσφατα, το 1989, οπότε επαναλειτούργησε ως γυναικεία μονή. Περιλαμβάνει μικρό μουσειακό χώρο και εκθετήριο εικόνων και κεντημάτων.

## Παραπομπές


## Πηγές
*Εγκυκλοπαίδεια *Πάπυρος Λαρούς Μπριτάνικα*, εκδ. 1978, 2006 (ΠΛΜ)
*Εγκυκλοπαίδεια *Πάπυρος Λαρούς*, εκδ. 1963 (ΠΛ)
*Εγκυκλοπαίδεια *Δομή*, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό *Διακοπές*, εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*https://web.archive.org/web/20140330205702/http://www.agiairini.eu/

Αγια Ειρήνη
Κατηγορία:Δήμος Ρεθύμνης
Epitaph (King Crimson album)

Το **Epitaph** είναι ζωντανός δίσκος των King Crimson του 1997. Περιέχει ζωντανές παρουσιάσεις σε συναυλίες και στο ραδιόφωνο. Αποτελείται από τέσσερα CD.

## Track listing
### Πρώτος δίσκος
Tracks 1-2 recorded May 6, 1969 at Maida Vale Studios, London, UK for BBC Radio
Tracks 3-4 recorded August 19, 1969 at Maida Vale Studios, London, UK for BBC Radio [Track 4 includes the introduction to track 5 at the end]
Tracks 5-7 recorded November 21, 1969 at the Fillmore East, New York, USA
Tracks 8-11 recorded December 13, 1969 at the Fillmore West, San Francisco, USA
#"21st Century Schizoid Man"  – 7:06
#"The Court of the Crimson King" (McDonald, Sinfield)  – 6:27
#"Get Thy Bearings" (Donovan Leitch)  – 5:59
#"Epitaph"  – 7:08
#"A Man, a City"  – 11:41
#"Epitaph"  – 7:42
#"21st Century Schizoid Man"  – 7:16
#"Mantra"  – 3:47
#"Travel Weary Capricorn"  – 3:15
#"Improv - Travel Bleary Capricorn"  – 2:23
#"Mars" (Gustav Holst)  – 8:53
### Δεύτερος δίσκος
#"The Court of the Crimson King" (McDonald, Sinfield)  – 7:13
#"Drop In" (Fripp, Giles, Lake, McDonald)  – 5:14
#"A Man, a City"  – 11:19
#"Epitaph"  – 7:31
#"21st Century Schizoid Man"  – 7:37
#"Mars" (Holst)  – 9:42
### Τρίτος δίσκος
#"21st Century Schizoid Man"  – 7:14
#"Get Thy Bearings" (Leitch)  – 10:32
#"The Court of the Crimson King" (McDonald, Sinfield)  – 6:43
#"Mantra"  – 8:46
#"Travel Weary Capricorn"  – 3:57
#"Improv"  – 8:54
#:*including* "By the Sleeping Lagoon" (Eric Coates)
#"Mars" (Holst)  – 7:23
### Τέταρτος δίσκος
#"21st Century Schizoid Man"  – 7:57
#"Drop In" (Fripp, Giles, Lake, McDonald)  – 6:20
#"Epitaph"  – 7:22
#"Get Thy Bearings" (Leitch)  – 18:10
#"Mantra"  – 5:29
#"Travel Weary Capricorn"  – 4:54
#"Improv"  – 4:34
#"Mars" (Holst)  – 5:37

## Σύνθεση
*Ρόμπερτ Φριππ - κιθάρα
*Γκρεκ Λέικ - μπάσο, φωνητικά
*Ίαν ΜακΝτόναλντ - woodwinds, keyboards, mellotron
*Μάικλ Γκίλς - drums, percussion

## Παραπομπές


Κατηγορία:Δισκογραφία των King Crimson
Κατηγορία:Άλμπουμ του 1997
Epitaph (τραγούδι)

**Το Epitaph** είναι τραγούδι των King Crimson. Κυκλοφόρησε στο πρώτο άλμπουμ τους το 1969. Μουσική του Ρόμπερτ Φριπ, Ίαν ΜακΝτόναλντ, Γκρεγκ Λέικ και Μάικλ Γκιλς και στίχους του Πίτερ Σίνφιλντ.
## Περιγραφή
Το κομμάτι κάνει έντονη χρήση κίμπορντς, ενώ οι στίχοι είναι δυστοπικοί. 
## Σύνθεση
*Ρόμπερτ Φριππ - κιθάρα
*Γκρεκγκ Λέικ - μπάσο, φωνητικά
*Άιαν ΜακΝτόναλντ - harpsichord, mellotron, woodwind instrument
*Μάικλ Τζιλς - νταμς, κρουστά

Κατηγορία:Τραγούδια του 1969
Κατηγορία:Singles του 1976
Αζορουμπίνη

μικρογραφία|σύνθεση αζορουβίνης από 4-αμινοφθαλινο-1-σουλφονικό οξύ και 4-υδροξυναφθαλινο-1-σουλφονικό οξύ
Η **αζορουμπίνη**, ή αλλοιώς **καρμοϊζίνη**, είναι συνθετική χρωστική της ομάδας των αζωχρωμάτων. Έχει κόκκινο χρώμα, ανθεκτικό στο φως, τη θέρμανση και τα οξέα. Στο σύστημα κωδικοποίησης της Ευρωπαϊκής Ένωσης έχει τον κωδικό Ε122. Χρησιμοποιείται για την χρώση γλυκών, καραμελών, σαλτσών κλπ καθώς και την βαφή κόκκινων αυγών του Πάσχα.
Παλαιότερα πιστευόταν, όπως και για άλλες συνθετικές χρωστικές, ότι μπορεί να προκαλέσει το σύνδρομο της υπερκινητικότητας των παιδιών. Αυτό όμως δεν επιβεβαιώνεται από νεώτερες έρευνες. Απορροφάται από τον οργανισμό σε περιορισμένο βαθμό.

## Βιβλιογραφία


Κατηγορία:Χρωστικές ουσίες τροφίμων
Κατηγορία:Ναφθαλίνια
Κατηγορία:Οργανικές ενώσεις με θείο
Κατηγορία:Οργανικές ενώσεις με άζωτο
Αθανάσιος Μηλιόρδος

Ο **Αθανάσιος "Θανάσης" Μηλιόρδος** (Πάτρα, 1982 - Πάτρα, 15 Σεπτεμβρίου 2000) ήταν Έλληνας διεθνής αθλητής της πυγμαχίας. Ο Μηλιόρδος πέθανε μετά από κτυπήματα κατά τη διάρκεια αγώνα πυγμαχίας σε ηλικία 18 ετών. Ήταν μέλος της προολυμπιακής εθνικής ομάδας και της αντίστοιχης παίδων. 
## Σταδιοδρομία
Το 1997 ήταν πρωταθλητής Ελλάδος παίδων στα 54 κιλά νικώντας στον τελικό τον Ν. Τραπεζοντίδη της Κοζάνης. Στο Πανελλήνιο πρωτάθλημα πυγμαχίας το 1999 ήταν πρωταθλητής στα 60 κιλά νικώντας στον τελικό τον Ουζλιάν της ΑΕΚ. 

Τον Σεπτεμβρίου του 2000 ο Μηλιόρδος σε αγώνα προετοιμασίας με τον Τάσο Μπερδέση του Π.Α.Ο. Πατρών έπεσε κάτω αναίσθητος μετά από τρία κτυπήματα, δύο στον αυχένα και ένα στη γνάθο. Ο αγώνας ήταν φιλικός και οι δύο αθλητές είχαν προκριθεί στο Παγκόσμιο πρωτάθλημα Εφήβων της ίδιας χρονιάς στη Βουδαπέστη. Ο Μηλιόρδος μεταφέρθηκε στο Πανεπιστημιακό νοσοκομείο του Ρίου όπου μπήκε στη μονάδα εντατικής θεραπείας. Μετά έξι ημέρες ο Μηλιόρδος πέθανε και τάφηκε στο χωριό της οικογένειάς του το Καστράκι Αιτωλοακαρνανίας.

## Παραπομπές

 

Κατηγορία:Έλληνες πυγμάχοι
Ιστορική περιοχή

Η χρήση του όρου **Ιστορική περιοχή** (ή **ιστορική χώρα**) γίνεται για να καθορίσουμε μια συγκεκριμένη γεωγραφική περιοχή προκειμένου να μελετήσουμε και να ερευνήσουμε τις κοινωνικές συνθήκες μιας συγκεκριμένης χρονικής περιόδου, χωρίς καμία αναφορά στη σύγχρονη κοινωνική, πολιτική και οικονομική κατάσταση.

:Η βασική αρχή που διέπει αυτή την άποψη, είναι ότι οι παλαιότερες πολιτικές και πνευματικές δομές που υπάρχουν, ασκούν μεγάλη επιρροή στη χωρική-κοινωνική ταυτότητα των ατόμων, από ότι γίνεται αντιληπτό στον σύγχρονο κόσμο, που δεσμεύονται και τυφλώνονται συχνά από τη δική τους κοσμοθεωρία - π.χ. την εστίαση του έθνους-κράτους.

Δεν υπάρχει ένας κοινά αποδεκτός ορισμός για αυτό που περιγράφεται ως περιοχή, και δεν υπάρχει διάκριση μεταξύ των μακροπεριοχών, όπως είναι η Ευρώπη, εδάφη παραδοσιακών κρατών, ή μικρών περιοχών, όπως οι μικροπεριοχές. Η γεωγραφική εγγύτητα αποτελεί την προϋπόθεση για την εμφάνιση μιας περιφερειακής ταυτότητας. Στην Ευρώπη, οι περιφερειακές ταυτότητες εμφανίζονται την περίοδο των Μεγάλων Μεταναστεύσεων, αλλά για τη σύγχρονη οπτική επικεντρώνεται στην περίοδο των ετών 1918-1920, που αποτελεί περίοδο των εδαφικών μετασχηματισμών που είχε επιφέρει ο Α΄ Παγκόσμιος Πόλεμος, όπως επίσης στη μεταψυχροπολεμική περίοδο, για παράδειγμα με τη διάλυση της Γιουγκοσλαβίας και την δημιουργία των νέων πρώην γιουγκοσλαβικών κρατών.

Ορισμένες περιφέρειες είναι εξ ολοκλήρου επινοημένες, όπως ο όρος *[[Μέση Ανατολή]]* που αποδίδεται στον ναύαρχο και στρατιωτικό αναλυτή Άλφρεντ Θάγιερ Μάχαν (Alfred Thayer Mahan), ο οποίος το 1902 θέλησε να περιγράψει μια περιοχή στον Περσικό Κόλπο.

## Παραδείγματα ιστορικών περιοχών
### Ευρώπη
* Μακεδονία, ιστορική περιοχή της νότιας Βαλκανικής που σήμερα αποτελεί έδαφος πολλών χωρών.
* Βεσσαραβία, ιστορική περιοχή της Μολδαβίας και της Ουκρανίας. Το μεγαλύτερο μέρος των εδαφών της ανήκει στη Μολδαβία.
* Σούλι, ιστορική περιοχή της Ηπείρου.
* Σφακιά, ιστορική περιοχή των Χανίων.

### Αμερική
* Ακαδία, ιστορική περιοχή της Βόρειας Αμερικής, που σήμερα ανήκει στον Καναδά και τις Ηνωμένες Πολιτείες.

### Ασία
* Μικρά Ασία, ιστορική περιοχή της σημερινής Τουρκίας όπου ξεκίνησαν ή εξελίχθηκαν πολλοί πολιτισμοί.
* Αριανή, ιστορική περιοχή της Ασίας, από τον Τίγρη μέχρι τον Ινδό ποταμό.
* Βεγγάλη, ιστορική περιοχή της Ινδίας και του Μπανγκλαντές.

## Δείτε επίσης
* Ιστορική γεωγραφία
* Διοικητική διαίρεση

## Παραπομπές
Κύπελλο Ελλάδας καλαθοσφαίρισης ανδρών 1983-1984

To **[[Κύπελλο Ελλάδος καλαθοσφαίρισης ανδρών]] 1983-84** ξεκίνησε με τους αγώνες της πρώτης φάσης, τους οποίους διοργάνωσαν οι τοπικές ενώσεις και μετείχαν εκατοντάδες σύλλογοι των τοπικών πρωταθλημάτων. Η Ελληνική Ομοσπονδία Καλαθοσφαίρισης ανέλαβε τη διοργάνωση από τη Β΄ φάση, στην οποία εντάχθηκαν και οι ομάδες της Β΄ Εθνικής, αλλά έγινε ξεχωριστή κλήρωση για τις ομάδες του βόρειου και του νότιου ομίλου, όπως και στην Γ΄ φάση (των 32), όπου μετείχαν και οι ομάδες της Α΄ Εθνικής. Από τη Δ΄ φαση (των 16) η κλήρωση έγινε πανελλήνια. Ο τελικός διεξήχθη στις 18 Απριλίου 1984 στο Αλεξάνδρειο Μέλαθρο Θεσσαλονίκης, με αντιπάλους τον ΠΑΟΚ και τον Άρη Θεσ. Το κύπελλο Ελλάδος κατέκτησε ο **[[ΠΑΟΚ (καλαθοσφαίριση)|ΠΑΟΚ]]** για πρώτη φορά στην ιστορία της διοργάνωσης.

## Α΄ φάση
Την πρώτη φάση διοργάνωσαν οι τοπικές ενώσεις και μετείχαν εκατοντάδες ομάδες.
## Β΄ φάση

### Νότιος όμιλος

### Βόρειος όμιλος

## Γ΄ φάση

### Νότιος όμιλος

### Βόρειος όμιλος

## Δ΄ φάση

## Προημιτελικοί

## Ημιτελικοί

## Τελικός

*Θεσσαλονίκη, Αλεξάνδρειο Μέλαθρο.
*Μ. Τετάρτη, 18 Απριλίου 1984.
*Διαιτητές: Ιωάννου, Πανταζής.
*Εισιτήρια: 5.225.

### Ο κυπελλούχος

## Πηγές
*Ελληνική Ομοσπονδία Καλαθοσφαίρισης

1984
Κατηγορία:Καλαθοσφαίριση το 1983
Κατηγορία:Καλαθοσφαίριση το 1984
Ανδρέας Παΐζης

Ο **Ανδρέας Παΐζης**, (Πάτρα 1967 - Πάτρα, 14 Απριλίου 2005), ήταν Έλληνας διεθνής πρωταθλητής της πυγμαχίας  ο οποίος έμεινε γνωστός κυρίως για την εμπλοκή του με κυκλώματα της νύχτας και την δολοφονία του. 
## Σταδιοδρομία
Ο Παίζης ξεκίνησε την πυγμαχία στην Ε.Α. Πατρών σε μικρή ηλικία, πήγαινε 3η γυμνασίου, στις αρχές της δεκαετίας του 1980. Λόγω του ότι ήταν πρωταθλητής Ελλάδος μέλος της εθνικής ομάδας και βαλκανιονίκης αργότερα πέρασε χωρίς εξετάσεις στην γυμναστική ακαδημία. Στην Αθήνα όπου πήγε για τις σπουδές του γνωρίστηκε με άλλους πυγμάχους και νονούς της νύχτας όπου εμπλέκει και ο ίδιος σε παράνομες δραστηριότητες. Μέχρι τότε αναφέρεται ότι ήταν ήσυχος χαρακτήρας χωρίς να έχει μπλέξει με παρανομίες. Ο προστάτης του στην νύχτα αργότερα τον στέλνει πίσω στην Πάτρα να οργανώσει το κύκλωμα προστασίας το οποίο στηρίχθηκε σε πυγμάχους από τα τοπικά σωματεία που γνώριζε ο Παίζης και προσλάμβανε για μπράβους του. Στην Πάτρα ο Παίζης οργάνωσε κύκλωμα και παράνομη ομάδα που πουλούσε προστασία στα καταστήματα της πόλης για πάρα πολλά χρόνια, από το 1992 περίπου . Μάλιστα αναφέρεται ότι η ομάδα δρούσε σε γνώση της τοπικής αστυνομίας για όλα αυτά τα χρόνια. Μάλιστα αναφέρεται ότι στην ομάδα του είχε μόνο έλληνες και πατρινούς κι εκτός από προστασία η ομάδα έλεγχε το δίκτυο προώθησης γυναικών. Υπολογίζεται ότι οι εισπράξεις για προστασία έφταναν τα 12000000 δρχ τον μήνα.

Μετά μερικά χρόνια άρχισε η διάσπαση της ομάδας και αναφέρονται και ένοπλες συμπλοκές σε μαγαζιά και δρόμους της πόλης. Τον Απρίλιο του 2005 μετά από τηλεφώνημα στο σπίτι του ο Παίζης μετέβη στην χαρτοπαικτική λέσχη ιδιοκτησίας του στην οδό Τριών ναυάρχων όπου εκεί τον περίμενε μεταμφιεσμένος εκτελεστής. Ο δράστης τον πυροβόλησε 13 φορές σκοτώνοντας τον, παρ όλες τι έρευνες δεν βρέθηκε ποτέ ποιος ήταν ο εκτελεστής.

## Παραπομπές

 

Κατηγορία:Έλληνες πυγμάχοι
Κατηγορία:Έλληνες Βαλκανιονίκες
Κατηγορία:Πυγμάχοι της Ε.Α. Πατρών